ที่ มท ๐๘๑๐.4/ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐

มีนาคม 2568

เรื่อง การสำรวจการเตรียมการป้องกันและแก้ไขปัญหาภัยแล้งขององค์กรปกครองส่วนท้องถิ่น ปี 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แบบสำรวจการเตรียมการป้องกันและแก้ไขปัญหาภัยแล้งขององค์กรปกครองส่วนท้องถิ่น   
 ปี 2568 (QR-Code) จำนวน 1 ฉบับ

ด้วยในการประชุมกรมส่งเสริมการปกครองท้องถิ่น ประจำเดือนกุมภาพันธ์ 2568 เมื่อวันพฤหัสบดีที่ 20 กุมภาพันธ์ 2568 อธิบดีกรมส่งเสริมการปกครองท้องถิ่นมีบัญชาให้ดำเนินการสำรวจการเตรียมการป้องกัน และแก้ไขปัญหาภัยแล้งขององค์กรปกครองส่วนท้องถิ่น ปี 2568 เพื่อให้ทราบข้อมูลการเตรียมการและป้องกันภัยแล้งขององค์กรปกครองส่วนท้องถิ่น ปี 2568 ซึ่งจะเป็นการลดผลกระทบความเดือดร้อนจากภัยแล้ง ของประชาชนในพื้นที่ประกอบกับกรมอุตุนิยมวิทยาประกาศว่าจะเริ่มเข้าสู่ฤดูร้อนตั้งแต่วันที่ 28 กุมภาพันธ์ 2568 จนถึงกลางเดือนพฤษภาคม 2568

กรมส่งเสริมการปกครองท้องถิ่นพิจารณาแล้ว เพื่อให้การเตรียมการป้องกันและแก้ไขปัญหาภัยแล้งขององค์กรปกครองส่วนท้องถิ่น ปี 2568 เป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่นในพื้นที่ดำเนินการ ดังนี้   
 1. จัดตั้งคณะทำงานติดตามสถานการณ์ภัยแล้งในพื้นที่   
 2. ทบทวนและจัดทำแผนเผชิญเหตุภัยแล้งให้เป็นปัจจุบันและเหมาะสมกับสถานการณ์ในพื้นที่ 3. เตรียมความพร้อมกำลังเจ้าหน้าที่และเครื่องจักรเครื่องมือให้อยู่ในสภาพพร้อมใช้งาน โดยจัดเป็นชุดปฏิบัติการเคลื่อนที่เร็ว เพื่อให้ความช่วยเหลือประชาชนในพื้นที่เสี่ยงภัยแล้งได้ตลอด 24 ชั่วโมง  
 4. สร้างการรับรู้ให้กับประชาชน ภาคส่วนต่าง ๆ มีความเข้าใจถึงสถานการณ์น้ำในพื้นที่ และมาตรการบริหารจัดการน้ำของภาครัฐ เพื่อให้เกิดความร่วมมือในการใช้น้ำอย่างประหยัด   
 5. สำรวจข้อมูลการเตรียมการป้องกันและแก้ไขปัญหาภัยแล้ง 3 ด้าน ได้แก่ ด้านน้ำอุปโภคบริโภค ด้านน้ำเพื่อการเกษตร และเครื่องมือ เครื่องจักร ที่ใช้ป้องกันภัยแล้ง โดย**ขอให้จังหวัดรวบรวมข้อมูลในภาพรวม ของจังหวัดรายงานเป็นไฟล์ Excel ทางไปรษณีย์อิเล็กทรอนิกส์ spkbct2021@gmail.com ให้กรมส่งเสริม การปกครองท้องถิ่น ภายในวันศุกร์ที่ 28 มีนาคม 2568 โดยใช้ชื่อเรื่องในการรายงานว่า** **“การสำรวจการป้องกันภัยแล้ง จังหวัด.....”**   
รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายนฤชา โฆษาศิวิไลซ์)   
 อธิบดีกรมส่งเสริมการปกครองท้องถิ่น

ร.อสถ..........................................

ผอ.กพส.......................................

รกน.ผชช.บศ..............................  
ผอ.กง.พค. ...................................

อภิวิชญ์ หน.กง.............................

รุจิรา หน.ฝ...................................  
จนท..............................................

กองพัฒนาและส่งเสริมการบริหารงานท้องถิ่น   
กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th

ผู้ประสานงาน น.ส.รุจิรา กองลาแซ 083-2867885

**แบบสำรวจการเตรียมการป้องกันและแก้ไขปัญหาภัยแล้งขององค์กรปกครองส่วนท้องถิ่น   
พ.ศ. 2568**

****

**\*\*ให้จังหวัดรวบรวมแบบสำรวจและดำเนินการในภาพรวมทั้งจังหวัดส่งให้  
กรมส่งเสริมการปกครองท้องถิ่น\*\***